"Real Madrid" hujumchisi Garet Beyl jarohatidan tiklanib, Primeraning 33-turidagi "Barselona"ga qarshi kechadigan o‘yinga jamoa bilan tayyorgarlik ko‘rishni boshladi. Bu haqda klub matbuot-xizmati ma’lum qildi. 20 aprel kuni madridliklar "Bavariya"ga qarshi kechgan o‘yindan keyin ilk mashg‘ulotni o‘tkazishdi va uelslik hujumchi ham jamoadoshlari bilan birga shug‘ullandi. "Real" hamda "Barselona" o‘rtasidagi uchrashuv 23 aprel kuni Toshkent vaqti bilan 23:45da bo‘lib o‘tadi.